stanford-oval/wikipedia huggingface dataset:
מאנמוהאן סינג
ביוגרפיה

סינג נולד ב-26 בספטמבר 1932 בכפר בפנג'אב שבהודו הבריטית (כיום בפנג'אב הפקיסטנית) למשפחה חקלאית. השכלתו ככלכלן כללה שני תארים מאוניברסיטת פנג'אב, תואר ראשון מאוניברסיטת קיימברידג' (1957) ודוקטורט מאוניברסיטת אוקספורד (ב-1962). לאחר מכן כיהן כנגיד הבנק המרכזי של הודו (בשתי קדנציות נפרדות), בתפקידים כלכליים בוועדת האו"ם לסחר ופיתוח, בקרן המטבע הבינלאומית ובממשלת הודו.
ב-1971 היה ליועץ כלכלי במשרד המסחר, וב-1972 ליועץ כלכלי ראשי במשרד האוצר ההודי, תפקיד בו החזיק עד 1976. מ־1982 עד 1985 היה נגיד הבנק המרכזי של הודו.
כיהן כשר האוצר של הודו בממשלת פ"ו נרסימהה ראו (1991–1996) ובתפקיד זה הנהיג רפורמות משמעותיות בכלכלה ההודית שהכניסו ליברליזציה בכלכלה ההודית ושיפרו את מעמדה הכלכלי של המדינה בצורה ניכרת.
ב-1991 נבחר לחבר ברג'יה סבהה, ובשנים 1998–2004 כיהן כיו"ר האופוזיציה בבית. בבחירות ללוק סבהה ב-1999 התמודד על מושב בלוק סבהה בדלהי אך הובס. ב-2004 היה לראש ממשלת הודו הראשון החבר ברג'יה סבהה.
לאחר הבחירות ללוק סבהה ב-2004 בהן ניצחה הקונגרס הלאומי ההודי הודיעה נשיאת הקונגרס סוניה גנדי, שנתפסה במהלך הבחירות כמועמדת המפלגה לראשות הממשלה, כי לא תקבל את התפקיד. גנדי בחרה בסינג לעמוד בראשות הממשלה, והוא הושבע לתפקיד ב-22 במאי. סינג היה מועמד המפלגה בבחירות ללוק סבהה ב-2009, בהן ניצח, אך לקראת הבחירות ללוק סבהה ב-2014 הודיע כי לא יתמודד לקדנציה נוספת בראשות הממשלה, בין היתר על רקע האטה בצמיחה הכלכלית של הודו וטענות נוספות על שחיתות הקונגרס לצד הידרדרות הפופולריות של המפלגה. ב-26 במאי 2014 הסתיימה כהונתו כראש ממשלה, כשהוחלף בנרנדרה מודי.
ביוני 2019 תמה כהונתו של סינג ברג'יה סבהה מאסאם, ומפלגת הקונגרס בחרה שלא להביא את מועמדותו לכהונה נוספת מהמדינה. באוגוסט נבחר סינג מחדש לחבר בבית, מטעם ראג'סטאן.
לקראת סיום כהונתו ברג'יה סבהה באפריל 2024, הודיע סינג כי לא יתמודד לכהונה נוספת בבית.
פרסים והוקרה

סינג קיבל ב-1987 את הפדמה ויבהושן, עיטור הכבוד האזרחי השני במעלתו בהודו.
חיים אישיים

סינג, שהיה בן הדת הסיקית, היה ראש הממשלה הראשון בהודו שאינו בן דת ההינדו.
סינג נפטר בניו דלהי ב-26 בדצמבר 2024. בעקבות פטירתו הכריזה ממשלת הודו על שבעה ימי אבל לאומיים.
הערות שוליים

1 2  Dr. Manmohan Singh, Priem Minister of India
↑  Manmohan Singh turns 90 today: Lesser-known facts about the former prime minister and economic reformer of India, The Economics Times, ‏26 בספטמבר 2022
↑  Manmohan Singh: Reformer who unfettered economy, stood firm on US nuclear deal, India Today, ‏26 בדצמבר 2024
↑  Khushwant Singh hails Manmohan's integrity, The Hindu, ‏18 באוגוסט 2010
↑  'Deeply hurt' Sonia refuses to be PM, טיימס אוף אינדיה, ‏18 במאי 2004
↑  Why Sonia refused to be PM, Economictimes, ‏19 במאי 2004
↑  The man who will be PM, Tribune India, ‏20 במאי 2004
↑  Manmohan Singh, 67 ministers sworn in, Rediff, ‏22 במאי 2004
↑  Manmohan Singh rules out third term; says Modi as PM will be disastrous for India, Economic Times.India Times, ‏3 בינואר 2014
↑  SPS Pannu,'"`UNIQ--nowiki-0000000E-QINU`"'UPA's 10-year report card: Scams, policy paralysis crashes India's economy, India Today, ‏28 בינואר 2014
↑  Congress to move Manmohan Singh from Assam, The Hindu, ‏15 במאי 2019
↑  Manmohan Singh elected unopposed to Rajya Sabha'"`UNIQ--nowiki-00000011-QINU`"'(עמ' 20 באוגוסט 2019), The Hindu
↑  Manmohan Singh to end 33 years stint in RS on Apr 3, The Times of India, ‏14 בפברואר 2024
↑  7-day national mourning to be declared in tribute to former PM Manmohan Singh, India Today, ‏26 בדצמבר 2024
| --- | --- |
בקרת זהויות :  NLI: 987007453680005171  PLWABN: 9810595298605606  BnF: cb12457447m (data)  CiNii: DA17078986  GND: 119241374  ISNI: 0000 0000 8142 6134  LCCN: n89294611  MusicBrainz: fb299dbb-e13c-4e72-8081-665a64666612  NLA: 41700341  NTA: 074555049  SUDOC: 113317999  Trove: 1455526  VIAF: 63147248   WorldCat (עם VIAF): 63147248
קבוצת KT

| --- | --- |


 נתונים כלליים
 בורסה:  הבורסה לניירות ערך בניו יורק (KT)  הבורסה לניירות ערך בלונדון 
 תקופת הפעילות:  1981–הווה (כ־44 שנים) 
 מיקום המטה:  סונגנאם 
 ענפי תעשייה:  תעשיית הטלקומוניקציה, תעשיית הטלפונים הניידים 
 מוצרים עיקריים:  טלפון, חינוך, מקרקעין, תשתית, ספורט, בידור, טלוויזיה דיגיטלית, כרטיס אשראי, internet services technology, תוכנה 
  
 www.kt.com/eng/
 
KT קורפוריישן (באנגלית: KT Corporation; בקוריאנית: 주식회사 케이티) הוא קונצרן דרום קוריאני שפועל בתחום התקשורת. החברה פועלת בתחום תקשורת סלולרית, אינטרנט, העברת שירותי טלוויזיה וטלפוניה קווית. בשנת 2023 לחברה היו כ-13.5 מיליון לקוחות (השנייה בגודלה במדינה בתחום) והיא נמנית עם הצ'בולים הגדולים בקוריאה הדרומית.
היסטוריה

החברה הוקמה כחברה בבעלות ממשלתית בשם KTA במטרה לשקם ולפתח תחום התקשורת. בשנת 1994 היא מכרה את פעילותה בתחום תקשורת סלולרית. בשנת 1996 החברה החלה לספק שירותי אינטרנט. בשנת 2009 היא התאחדה עם ספק סלולרי KTF ושמה שונה ל-KT.
בשנת 2001 בוצע הפרטה. בעל המניות הגדול הוא שירות הפנסיה הלאומי (NPS) כאשר בבעלותו כ-12.5% מסך המניות.
KT פועלת במדינות נוספות באסיה, אפריקה ואירופה.
מניות החברה נסחרות במספר בורסות.
תחום לוויינים

הלוויין הראשון של החברה שוגר בשנת 1995. זה היה לוויין במשקל 1,464 ק"ג שנבנה בלוקהיד מרטין. הלוויין פעל עד לשנת 2005.
בהמשך שוגרו לוויינים נוספים. חלק מהלוויינים נמכרו לחברת ABS מאיחוד האמירויות הערביות, אך הם ממשיכים לספק שירותי תקשורת ללקוחות החברה.
חלק מהלוויינים מנוצלים להעברת תקשורת ממשלתית דרום-קוריאנית ותקשורת צבאית.
בידי Thales Alenia Space הזמנה לייצור לוויין נוסף שמתוכנן לשיגור בשנת 2025.
רשימת לוויינים

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | לוויין/יצרן | אתר שיגור/משגר | משקל, ק"ג | הערות |
| 5 באוגוסט 1995 | Koreasat 1  לוקהיד מרטין | נמל החלל קייפ קנוורל   דלתא 2 | 1464 | לא פעיל |
| 14 בינואר 1996 | Koreasat 2  לוקהיד מרטין | נמל החלל קייפ קנוורל   דלתא 2 | 1464 | נמכר ל-ABS |
| 4 בספטמבר 1999 | Koreasat 3  לוקהיד מרטין | מרכז החלל הגיאני  אריאן 4 | 2790 | נמכר ל-ABS |
| 22 באוגוסט 2006 | Koreasat 5  Alcatel Alenia Space | Sea Launch   זניט 3 | 4465 | מספק גם שירותי תקשורת ממשלתית וצבאית |
| 30 באוקטובר 2017 | Koreasat 5A  Thales Alenia Space | נמל החלל קייפ קנוורל   פלקון 9 | 3500 |  |
| 29 בדצמבר 2010 | Koreasat 6  Thales Alenia Space | מרכז החלל הגיאני  אריאן 5 | 2622 |  |
| 11 בנובמבר 2024 | Koreasat 6A  Thales Alenia Space | נמל החלל קייפ קנוורל  פאלקון 9 | 3500 |  |
| 4 במאי 2017 | Koreasat 7  Thales Alenia Space | מרכז החלל הגיאני  אריאן 5 | 3680 |  |
| 6 בפברואר 2014 | Koreasat 8  SSL | מרכז החלל הגיאני  אריאן 5 | 6330 |  |
יעקב חן

| --- | --- |
אין תמונה חופשית
 לידה:  11 בנובמבר 1974 (בן 50) 
 מקום לימודים:  האוניברסיטה העברית בירושלים  אוניברסיטת תל אביב  אוניברסיטת בן-גוריון בנגב 
 מוסדות:  מרכז רפואי מאיר (18 באוקטובר 2020)  בית חולים בילינסון  אוניברסיטת תל אביב 
 
יעקב חן (נולד ב-11 בנובמבר 1974) הוא רופא ישראלי, מנהל המרכז הרפואי מאיר.
נשוי לאדווה ולהם שלושה ילדים, גר בהרצליה.
השכלה

1999 - סיים לימודי רפואה באוניברסיטה העברית – ירושלים, התמחה וסיים בדצמבר 2014 התמחות בכירורגיה כללית במרכז הרפואי בלינסון.
ביולי 2021 - סיים מומחיות שנייה במינהל רפואי. בעל שלושה תוארי מוסמך M.SC (תואר שני), במיקרוביולוגיה, מהאוניברסיטה העברית בירושלים. מוסמך במינהל מערכות בריאות M.H.A – אוניברסיטת בן-גוריון בנגב– באר שבע. מוסמך במנהל עסקים MBA באוניברסיטת תל אביב.
בוגר תוכנית ענב"ר של משרד הבריאות – מחזור ח'.
מרצה בכיר קליני בחוג לכירורגיה כללית באוניברסיטת תל אביב. בינואר 2025 הוענק לו מעמד "פרופסור קליני".
פרסם מעל ל-65 מאמרים בכתבי עת ברפואה בארץ ובעולם במיוחד בתחום רפואת השדה והרפואה הדחופה במתאר טרום בית חולים.
שרות צבאי

בשרותו הצבאי הסדיר ובשירות קבע, כעשרים שנה, כיהן בתפקידים מגוונים בתחומי הפיקוד, ההדרכה והמטה בחיל הרפואה.
בתחומי הפיקוד שימש כקצין רפואה של גדוד צבר של חטיבת גבעתי ושל עוצבת האש. בהדרכה היה מפקד קורס רופאים.
בתחום המטה כיהן כראש ענף רפואה מבצעית - טראומה, במקרפ"ר. וכמפקד פלוגת הרפואה ביחידת 669.
פרש מצה"ל בדרגת סגן-אלוף.
בין השנים 2013-2014, עמית מחקר במכון לחקר הכירורגיה של צבא היבשה של ארצות הברית – USAISR - בסן אנטוניו, טקסס.
במסגרת שרותו הצבאי זכה ד"ר חן יעקב כרופא היחידה, לתעודת הערכה מאלוף פיקוד דרום דורון אלמוג על הצלת חיי חייל שנפצע אנושות וניצל בזכות התושיה ופעילותו הרפואית המהירה והמקצועית.
תפקידים

בנובמבר 2024 מונה למנהל מרכז רפואי מאיר.
בנובמבר 2020 מונה כסגן המנהל הרפואי בבית החולים מאיר. היה אמון על מערך המחלקות הכירורגיות, מערך ההרדמה וחדרי הניתוח, חטיבת הילדים, חטיבת הנשים ומיילדות, המחלקה לרפואה דחופה, היחידות למניעת זיהומים ולמחלות זיהומיות והמערך לשעת החירום, ועל המכונים בבית החולים ומרפאות החוץ.
2019–2020 במשרד הבריאות – שימש כעוזר ראשת חטיבת הרפואה, במהלך שיאה של מגפת הקורונה ובמסגרת התמחותו במינהל רפואי.
במחקר – עוסק בקידום רפואת טרום בית חולים ובקרת נזקים. הכניס לשימוש דם מלא בישראל ובצה"ל.
הערות שוליים

↑  פרופ' יעקב חן, באתר מרכז רפואי מאיר – קופת חולים כללית (ארכיון)
↑  אייל יצחקי, "מודע למורכבויות ולאתגרים". מנהל חדש למרכז רפואי מאיר, ד"ר יעקב חן, צומת השרון, 04 בנובמבר 2024
↑  מאגר רופאים בעלי רשיון ותחומי מומחיותם, באתר משרד הבריאות
↑  גלית חתן,'"`UNIQ--nowiki-00000002-QINU`"'‏המנכ"ל החדש של בית החולים מאיר, באתר גלובס, 5 בנובמבר 2024
↑  אשר אטדגי, ד"ר יעקב חן מונה לתפקיד סגן מנהל המרכז הרפואי מאיר, MY NET הוד השרון, 09 בנובמבר 2020
| --- | --- |
בקרת זהויות :  ORCID: 0000-0002-1941-1550
השנים הכי יפות

| --- | --- |

לוגו הסדרה
 סוגה:  קומדיית מצבים
 יוצרים:  דורון צור, ירון ניסקי
 כותבים:  דורון צור, ירון ניסקי
 שחקנים:  קרן מור אורנה בנאי ענבל לורי אורי פפר שלומי קוריאט גידי גוב אורי גוטליב יניב סוויסה מעיין בלום
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  14 (כולל 6 פרקים שלא שודרו)
 הפקה
 חברת הפקה:  רשת
 אורך פרק:  25–30 דקות
 שידור
 רשת שידור:  ערוץ 2 (רשת) ערוץ ההומור (שידורים חוזרים)
 תקופת שידור מקורית:  4 ביולי 2011 – 2011
 קישורים חיצוניים
 אתר רשמי
 דף התוכנית ב-IMDb
השנים הכי יפות היא קומדיית מצבים ישראלית, שנוצרה ונכתבה על ידי דורון צור וירון ניסקי. הסדרה שודרה בערוץ 2 במסגרת שידורי רשת, והיא החלה את שידוריה ב-4 ביולי 2011 והסתיימה באותה שנה, כאשר שודרו רק 8 פרקים מתוך 14.
עלילה

גברת וסרמן (קרן מור), רכזת השכבה בתיכון הבדיוני 'ניצני אלון' חשודה בגנבה. במהלך החקירה מגוללת גברת וסרמן לחוקר שלה (שלומי קוריאט) את המתרחש בבית הספר, החל מהיום הראשון ללימודים ועד לטיול השנתי ולרגע הגנבה. הסדרה מגוללת גם את מעשיהם של שאר המורים, ומתרחשת בחציה בתחנת המשטרה וחציה בבית הספר.
דמויות

שולמית וסרמן (קרן מור) - מרכזת שכבה בתיכון ניצני אלון. לגברת וסרמן אין משפחה או ילדים והיא מקדישה את כל-כולה למערכת החינוך. היא בטוחה שהיא האדם היחיד שמתפקד בבית הספר וחושבת שהיא עושה הכל למען תלמידיה. גברת וסרמן שונאת את גילה, המזכירה הנאמנה של מר וויינברג המנוח ואת מר וויינברג עצמו.
גילה כהן (אורנה בנאי) - גילה היא המזכירה הנאמנה של מר ויינברג ושל בית הספר. היא עוזרת למר ויינברג לנהל את בית הספר לאחר מותו בעזרת מכשיר וידאו וקלטות מצולמות. גילה עושה כל מה שמר ויינברג אומר לה, לא משנה מה, ולא מסתדרת עם גברת וסרמן. גילה תמיד מוצאת סיבות לומר לגברת וסרמן כשהיא טוענת - מר ויינברג מת.
מר ויינברג (גידי גוב) - מר ויינברג הוא המנהל המיתולוגי והנצחי של תיכון ניצני אלון. הוא נשאר לנהל גם לאחר מותו, בעזרת עשרות קלטות שצילמה גילה, המזכירה הנאמנה. מר ויינברג לא מחבב את גברת וסרמן ושונא במידה לא מוסברת את בני עדות המזרח, דבר שיוצר גזענות בבית הספר בגלל גילה הנשמעת להוראותיו.
מוטי 'פיפי' כהן (שלומי קוריאט) - מוטי הוא שוטר זוטר החוקר את גברת וסרמן בתחנת המשטרה. עמיתיו לעבודה לועגים לו עקב תקרית מצערת שקרתה בתיכון ומכאן השם 'פיפי'. מוטי היה תלמיד של גברת וסרמן בעבר ומשוכנע שהיא הרסה את חייו ובגללה הוא שוטר. מוטי רוצה להיות קוסם, וגאה מאוד באשתו היפה שבוגדת בו.
מיסיס בדאלק (ענבל לורי) - מיסיס בדאלק היא המורה לאנגלית של בית הספר. היא עלתה מעיראק לפני כמה שנים. מיסיס בדאלק מאמינה בחינוך עיראקי ישן, ומרבית האנגלית שהיא מלמדת היא בעצם אוסף של קללות בערבית.
צחי בושרי (יניב סוויסה) - צחי בושרי הוא המורה להתעמלות של בית הספר. צחי זכה באולימפיאדת סידני 2000 במדליית ארד בגלישת גלים, והוא נושא את המדליה עליו כל הזמן. צחי הפך מאז לגבר מריר שמעשן 2 קופסאות סיגריות ביום, ושוקל מעל 100 קילו. צחי מחליט לשקם את חייו ולהשתתף באולימפיאדת לונדון 2012. הוא עוזב את הבית ועובר לגור באולם הספורט של בית הספר, ואף אחד לא מאמין שהוא יכול לחזור לכושר, אפילו לא אשתו שזורקת אותו ומגישה בקשה לגט.
עמיקם בן דוד (אורי גוטליב) - עמיקם הוא המורה לתנ"ך של בית הספר. הוא מתחיל את השנה במחשבה שעומדת להיות עוד שנה אפרורית אבל משהו מפתיע שקורה באחד השיעורים משנה את חייו - עמיקם זוכה להתגלות אלוהית - הסנה הבוער! עמיקם מקבל מאלוהים (קולו של שי אביבי) משימה נבואית שתהפוך אותו למנהיג - עליו להזיז את העם ממדינת ישראל, אבל אף אחד לא מאמין לו שזכה להתגלות אלוהית. עמיקם מגלה פרטים חדשים שלא ידע על התנ"ך ומופתע מהדרך של אלוהים, אבל עדיין משתף פעולה.
תומר שריג (אורי פפר) - תומר שריג הוא המורה למחשבים של בית הספר ומפקד יחידת האלפקות לשעבר במלחמת לבנון. תומר, שנפצע במלחמה מחליט לפרוש מהצבא ולהצטרף למערכת החינוך, אבל זה לא קל כל כך. התלמידים מנצלים את המצב מהפציעה, ובנוסף יש לו התקפי פלאשבק מעברו הצבאי הטרגי.
זבולון הורוביץ (מעיין בלום) - זבולון הוא המורה לספרות של בית הספר, והוא אהוב על תלמידיו. אבל זבולון מסתיר סוד אפל - הוא אינו יודע לקרוא ולכתוב! הוא לא מבין איך הצליח לעבור את התיכון בלי שיעלו עליו, ויותר מכך - איך הצליח להתקבל כמורה לספרות? זבולון הוא איש רדוף שמפחד מהיום שבו יגלו שהוא לא יודע לקרוא ולכתוב אבל היום הזה מעולם לא הגיע.
ראו גם

אחד העם 1
בצפר (סדרת טלוויזיה, 2005)
הערות שוליים

↑  אריאנה מלמד,'"`UNIQ--nowiki-00000001-QINU`"'"השנים הכי יפות": טעות טלוויזיונית מביכה, באתר ynet, 5 ביולי 2011
Sirius XM

| --- | --- |

 נתונים כלליים
 בורסה:  נאסד"ק (SIRI)  מדד נאסד"ק 100 
 מייסדים:  מרטין רוטבלט, David Margolese, Robert Briskman 
 תקופת הפעילות:  2008–הווה (כ־17 שנים)
 חברות בנות:  Sirius XM Canada  Stitcher  פנדורה 
 מיקום המטה:  דלאוור 
 משרד ראשי:  ניו יורק
 ענפי תעשייה:  שידורי רדיו דרך לוויין
 מוצרים עיקריים:  satellite radio, שידורי רדיו באינטרנט 
 הכנסות:  8,700,000,000 דולר אמריקאי (נכון ל־2021) 
 רווח תפעולי:  1.647 דולר אמריקאי (נכון ל־2019) 
 הון עצמי:  −754,000,000 דולר אמריקאי (נכון ל־2019) 
 עובדים:  4,534 (נכון ל־2019) 
  
 https://www.siriusxm.com/
 
Sirius XM Holdings Inc היא חברה אמריקאית בתחום שידורי רדיו דרך לוויין. היא הוקמה בשנת 2008 תוך איחוד חברות Sirius Satellite Radio ו-XM Satellite Radio. בבעלות החברה 70% מחברה Sirius XM Canada.
היסטוריה > Sirius Satellite Radio

החברה הוקמה בשנת 1990 בשם Satellite CD Radio על ידי מספר שותפים. זמן קצר לאחר הקמתה החברה פנתה לרשות התקשורת הפדרלית עם בקשה להקצות לה תדרים פנויים לשידור. האישור התקבל רק בשנת 1999 וזמן קצר לאחר קבלתו שם החברה שונה ל-Sirius Satellite Radio. החברה הגיע להסכמה עם BMW, קרייזלר ופורד על שילוב שרותי החברה במכוניות מתוצרתם. הלוויין הראשון שוגר ביוני 2000. שלב ראשון של השידורים החל בשנת 2002 ועד ל-1 ביולי 2002 התרחב לכל החלק היבשתי של ארצות הברית.
פעילות החברה לא עברה לרווח.
היסטוריה > XM Satellite Radio

החברה הוקמה בשנת 1998 כאשר שלב אישור לשידורי רדיו דרך לוויין היה קרוב. ביולי 2000 נחתם הסכם עם ג'נרל מוטורס, הונדה וטויוטה על שילוב שרותי החברה במכוניות מתוצרתם. הלוויין הראשון שוגר במאי 2000. תחילת שידור תוכננה לספטמבר 2001 אך נדחתה עקב פיגועי 11 בספטמבר והחלה ב-25 בספטמבר 2001.
פעילות החברה לא עברה לרווח.
היסטוריה > איחוד

הסכם האיחוד נחתם ב-19 בפברואר 2007. באותה עת לחברות היו 14 מיליון לקוחות (מהם 8 מיליון ל-XM). לאחר 57 שבועות משרד המשפטים של ארצות הברית אישר את האיחוד. ב-25 ביולי 2008 הוא אושר על ידי רשות התקשורת הפדרלית ללא הכרזת על החברה כמונופול בגלל תחרות עם חברות שמשדרות באינטרנט.
למרות האיחוד החברה הייתה קרובה לפשיטת רגל. הדבר נמנע בעקבות קבלת הלוואה של 530 מיליון $ מ-Liberty Media והעברה לידיה כ-40% ממניות החברה.
ב-דצמבר 2010 שטח השירות הורחב לאלסקה ואיי הוואי.
בשנת 2013 גוף רגולטורי בקנדה אישר איחוד של חברות בנות בתחומה והקמת Sirius XM Canada.
בשנת 2009 החברה לראשונה הודיע על רווח וסיימה את השנה עם 18.8 מיליון לקוחות. החל משנת 2009 נפתחה אפשרות לקליטת שידורי החברה בסמרטפון.
באפריל 2016 החברה הגיע ל-30 מיליון לקוחות.
בשנת 2017 כ-75% ממכוניות החדשות בארצות הברית צוידו בציוד לקליטת שידורי החברה וכ-40% מהם הפכו ללקוחותיה.
בשנת 2019 נרכשה חברת פנדורה תמורת 3.5 מיליארד $.
החל משנת 2019 ניתן להאזין לשידורי החברה בכל המכשירים שמשתמשים ב-Google Assistant.
בשנת 2023 חלקה של Liberty Media הגיע ל-83%.
באוגוסט 2024, פורסם כי אלכס קופר, מנחת הפודקאסט האמריקאי הפופולרי "Call Her Daddy" (אנ'), חתמה על הסכם רב-שנתי עם SiriusXM בשווי של עד 125 מיליון דולר, שיכלול תוכן בלעדי מטעמה שצפוי להתחיל להתפרסם בשנת 2025. במסגרת ההסכם, SiriusXM תחליף את ספוטיפיי כשותפה להפצת הפודקאסט והפרסום שלו. SiriusXM תקבל זכויות בלעדיות לפרסום, הפצה, תוכן ואירועים עבור הפודקאסט וכן עבור תוכניות אחרות מהרשת Unwell Audio Network של קופר.
צי לוויינים

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | לוויין/יצרן | אתר שיגור/משגר | משקל, ק"ג | הערות |
| 30 ביוני 2000 | Sirius FM1  SSL | קוסמודרום בייקונור   פרוטון K | 3,800 | פעל עד לשנת 2016 |
| 5 בספטמבר 2000 | Sirius FM2  SSL | קוסמודרום בייקונור   פרוטון K | 3,800 | פעל עד לשנת 2016 |
| 30 בנובמבר 2000 | Sirius FM3  SSL | קוסמודרום בייקונור   פרוטון K | 3,800 | פעל עד לשנת 2016 |
| 30 ביוני 2009 | Sirius FM5  SSL | קוסמודרום בייקונור   פרוטון M | 5,840 |  |
| 25 באוקטובר 2013 | Sirius FM6  SSL | קוסמודרום בייקונור   פרוטון M | 5,840 |  |
| 8 במאי 2001 | XM1  בואינג | Sea Launch   זניט 3SL | 4,682 | פעל עד לשנת 2016 |
| 18 במרץ 2001 | XM2  בואינג | Sea Launch   זניט 3SL | 4,682 | פעל עד לשנת 2014 |
| 1 במרץ 2005 | XM3  בואינג | Sea Launch   זניט 3SL | 4,682 |  |
| 30 באוקטובר 2006 | XM4  בואינג | Sea Launch   זניט 3SL | 4,682 |  |
| 14 באוקטובר 2010 | XM5  בואינג | קוסמודרום בייקונור   פרוטון M | 5,983 |  |
| 13 בדצמבר 2020 | SXM7  Maxar Technologies | נמל החלל קייפ קנוורל   פאלקון 9 | 7,000 |  |
| 6 ביוני 2021 | SXM8  Maxar Technologies | נמל החלל קייפ קנוורל   פאלקון 9 | 7,000 |  |
| 5 בדצמבר 2024 | SXM9  Maxar Technologies | נמל החלל קייפ קנוורל   פאלקון 9 | 7,000 |  |
הערות שוליים

↑  רכישת פנדורה
↑  Todd Spangler, ‘Call Her Daddy’ Host Alex Cooper Inks Multiyear Deal With SiriusXM Worth up to $125 Million for Exclusive Content and More, as Podcaster Ends Spotify Pact, Variety, ‏2024-08-20 (באנגלית אמריקאית)
| --- | --- |
בקרת זהויות :  MusicBrainz: 481c1e71-8707-407d-aaae-452a5cc96f84
יום הנכבה

עצרת יום הנכבה של 2018 שנערכה בניו יורק
יום הנכבה (בערבית: يوم النكبة; "נכבה" בערבית משמעותה "אסון") הוא היום השנתי לציון הנכבה. רוב הפלסטינים מציינים את "יום הנכבה" ב-15 במאי, אולם הפלסטינים בישראל (ערביי ישראל) בוחרים לציינו ביום העצמאות (החל בתאריך העברי ה' באייר), הן משום שמדובר ביום שבתון והן כדי לעורר את התעניינות התקשורת שמסקרת את אירועי יום העצמאות, וזאת לצד ציונו ב-15 במאי. סיבה נוספת היא כיוון שבזמן הממשל הצבאי על ערביי ישראל, בין השנים 1948 –1966, אסור היה לערבים לצאת מתחומי מגורם משך כל השנה (למעט אישורים לצורך עבודה), למעט ביום העצמאות - בו הותר להם לנוע לאן שיחפצו. היתר זה נוצל, בין השאר, לצורך ביקור של אלה מהם שהיו נפקדים נוכחים בכפריהם שנחרבו, לשימור זכר מקומות היישוב ולהנחלת המורשת לדור הצעיר.
עבור הפלסטינים זה היום שמציין את החרבת היישובים הערבים וגירוש יושביהם בעקבות הכרזת העצמאות הישראלית ב-1948. את היום החל לציין באופן רשמי, יושב ראש הרשות הפלסטינית, יאסר ערפאת ב-1998.
השימוש במושג נכבה

לפני שאומץ על ידי התנועה הלאומית הפלסטינית, "שנת הנכבה" היה מושג שהיה נפוץ בקרב ערבים והתייחס לשנת 1920, בשנה זו החליטו המדינות שניצחו במלחמת העולם הראשונה כיצד יחלקו ביניהן את שטחיה של האימפריה העות'מאנית, שהפסידה במלחמה כמו שאר מעצמות המרכז. המושג נכנס לשיח הקשור למלחמת העצמאות בידי הוגה הדעות הערבי הלאומי, קונסטנטין זוריק, שתבע את המושג בספרו "משמעות הנכבה" (בערבית: معنى النكبة). למעשה המושג הופיע עוד לפני בהקשר של מלחמת העצמאות בכרוז הקורא לתושבי א-טירה להיכנע, בכדי "להימנע מנכבה", וייתכן שזהו המופע הראשון של מושג זה בהקשר למלחמה.
בתחילה, השימוש במונח "נכבה" לא היה נפוץ בקרב כל הפלסטינים אך הסכסוך הישראלי-פלסטיני הביא פלסטינים כמו מחמוד דרוויש להשתמש במושג, דרוויש ניסח מכתב שפורסם באופן מתקושר ברחבי העולם בו נכתב ”סיפור הנכבה והטרגדיה, סיפור האסון והגבורה, ממשיך להיות מסופר בדם, והסכסוך עדיין פתוח”.
ציון היום > עימותים עם השלטון הישראלי

ב-15 במאי 2000 פרצו מהומות אלימות ביהודה, שומרון ועזה שנמשכו כ-3 ימים. ההפגנות אורגנו על ידי אנשי הפת"ח וכללו יידוי אבנים ובקבוקי תבערה המוני שהפכו בהמשך לירי באש חיה מצד אנשי התנזים ושוטרים פלסטיניים. מוקדי אלימות מרכזיים היו בקבר יוסף, קבר רחל, הכניסה הדרומית לטולכרם וצומת נצרים. בעימותים נהרגו 8 פלסטינים ומאות נפצעו. כ-30 ישראלים נפצעו, רובם באורח קל. בדיעבד, יש שראו באירועים אלו הקדמה לאירועי האינתיפאדה השנייה שפרצה כארבעה חודשים וחצי מאוחר יותר.
ב-15 במאי 2011 נרצח אזרח ישראלי אחד ונפצעו רבים אחרים בפיגוע דריסה בשדרות חיים בר-לב בתל אביב. המחבל, נהג משאית ערבי-ישראלי תושב כפר קאסם, נעצר. באותו יום, ניסו מפגינים לפרוץ את גבולות ישראל מסוריה, לבנון ורצועת עזה. ליד מג'דל שמס הצליחו כ-130 מהם לפרוץ את הגדר ולחצות את הגבול. במהלך העימותים האלימים בינם לבין כוחות צה"ל, הם יידו אבנים ופצעו 7 חיילים ישראלים. בתגובה ירו החיילים, שהשתמשו תחילה באמצעים לפיזור הפגנות, אש חיה ממנה נהרגו 4 מהמסתננים ונפצעו 6. לבסוף פוזרו המפגינים והוחזרו לסוריה. מסמך שפורסם באתר ה"דיילי טלגרף" טען כי המהומות אורגנו על ידי שלטונות סוריה. בגבול ישראל-לבנון נבלמו המפגינים על ידי צה"ל וצבא לבנון, ו-10 מהם נהרגו בגזרת מארון א-ראס מירי צבא לבנון.
ב-15 במאי 2014 נורו למוות שני צעירים פלסטינים במהלך הפגנה לציון יום הנכבה סמוך למחסום ביתוניא בעקבות יידוי אבנים והפרות סדר. כעבור חודשים אחדים הוגש כתב אישום נגד בן דרי, שוטר מג"ב, באשמת הריגה של אחד משני הצעירים. על דרי נגזרו 9 חודשי מאסר בעסקת טיעון, אך לאחר ערעור הפרקליטות הוכפל העונש ונגזרו על דרי 18 חודשי מאסר.
ב-14 במאי 2019 צוין היום ברצועת עזה ברוח צעדת השיבה והעברת שגרירות ארצות הברית לירושלים שעברה לקרא חמאס קרא לאזרחי רצועת עזה להגיע להפגנות בגבול הרצועה. בין 35,000 ל־40,000 פלסטינים הפגינו ב־12 מוקדים, תוך הבערת צמיגים, ויידוי אבנים. אירעו גם הפרחת עפיפוני תבערה וניסיונות חבלה בגדר המערכת סביב הרצועה. בצפון רצועת עזה ביצעה חוליית מחבלים פיגוע ירי. כוח מגלן השיב אש והרג 8 מאנשי החולייה. מול ההפגנות על הגדר השיב צה"ל בירי צלפים ותקף באמצעות מטוסי קרב וטנקים מספר חוליות מחבלים. חיל האוויר תקף מטרות של חמאס, בהן מחנה אימונים בג'באליה.
היחס לציון היום

פעילי שמאל רדיקלי ישראליים נוטלים חלק באירועי יום הנכבה ועמותות ישראליות פועלות להנצחת יישובים פלסטיניים שנחרבו במלחמת העצמאות ולשימור זכרם. אחת העמותות הבולטות בתחום זה היא עמותת "זוכרות" המציגה את מטרתה: "להביא את הנכבה הפלסטינית לידיעת הציבור הרחב. על הציבור היהודי בישראל מוטלת גם החובה לקחת אחריות על חלקו בה". במאמר המערכת של עיתון "הארץ" בעקבות אירועי יום הנכבה בשנת 2011 נטען כי מדינת ישראל אינה צריכה לחשוש מהאירועים לציון הנכבה כיוון שהם "משקפים את דרישת היסוד ההיסטורית של הפלסטינים למדינה עצמאית, שריבונותה מוכרת ובמסגרתה תבוא לפתרון גם בעיית הפליטים".
מנגד היו שהביעו ביקורת על "הנכבה" כפי שהיא מוצגת כיום על ידי הפלסטינים. פרופ' שלמה אבינרי טען כי הקושי של היהודים להתייחס בכבוד לאבל של הפלסטינים, כפי שראוי להיות לדעתו, הוא בשל האופן בו מוצגת "הנכבה" בנרטיב הפלסטיני. לדבריו, קיימת התעלמות של הפלסטינים מאחריותם לתוצאות המלחמה. התעלמות זו מתבטאת בין השאר בבחירת המילה "נכבה" ("אסון") שמנסה להציג את האירועים כאסון טבע ללא אחראים ולא כתוצאה של מפלה צבאית ומדינית שנבעה מהחלטות שקיבלו מנהיגיהם של הערבים. בנוסף, הוא ביקר את ההשוואה שנעשית לעיתים בין השואה ל"נכבה" המבטאת לטעמו "אטימות מוסרית" ואינה נכונה מבחינה עובדתית.
היחס לציון היום > חוק הנכבה

במרץ 2011 אושר בכנסת חוק יסודות התקציב (תיקון מס' 40), התשע"א-2011, ולפיו יוכל שר האוצר להפחית מתקציבו של גוף מתוקצב או גוף נתמך סכומים של עד פי שלושה מההוצאה שהוציא, אם היא במהותה אחד מאלה: שלילת קיומה של מדינת ישראל כמדינה יהודית ודמוקרטית; הסתה לגזענות, לאלימות או לטרור; תמיכה במאבק מזוין או במעשה טרור של מדינת אויב או של ארגון טרור נגד מדינת ישראל; ציון יום העצמאות או יום הקמת המדינה כיום אבל; מעשה של השחתה או ביזוי פיזי הפוגע בכבוד דגל המדינה או סמל המדינה.
לקריאה נוספת

אילה חביב-ברק, יום הזיכרון ויום הנכבה בבית ספר דו-לשוני בישראל : מפגש בין זהויות בקונפליקט, מגמות, מ"ז, 3-4, תשע"א-2011, עמ' 452–483.
טום וילסאק

תומאס ג'יימס "טום" וילסאק (באנגלית: Thomas James "Tom" Vilsack; נולד ב-13 בדצמבר 1950) הוא פוליטיקאי אמריקאי חבר המפלגה הדמוקרטית, שכיהן כמזכיר החקלאות של ארצות הברית בין השנים 2021–2025. הוא גם כיהן כמזכיר החקלאות בממשל אובמה בין השנים 2009–2017 ולפני כן כמושל איווה.
ביוגרפיה

וילסאק נולד בפיטסבורג שבפנסילבניה. הוא שהה בבית יתומים קתולי ואומץ בגיל חמישה חודשים על ידי בני הזוג וילסאק באפריל 1951. בילדותו סבל מהתעללות פיזית מצד אמו המאמצת האלכוהוליסטית והמכורה לתרופות, עד שעזבה את ביתם כשהיה בן 13. ב-1972 סיים תואר ראשון בהיסטוריה בהמילטון קולג' שבניו יורק וב-1975 סיים תואר JD במשפטים מבית הספר למשפטים באולבני. בתום הלימודים עבר עם רעייתו כריסטי לעיירת הולדתה מאונט פלזנט שבאיווה והחל לעסוק בעריכת דין במשרד של אבי רעייתו. הוא נבחר לנשיא רוטרי בעיירה וכיהן גם כנשיא לשכת המסחר המקומית וכנשיא אגודת הליטיגטורים.